cyanic-selkie/wikianc huggingface dataset:
Carigradski sporazum (1700)
Pozadina
thumb|150px|lijevo|Sultan Mustafa II Kao član antiosmanlijskog saveza (Sveta liga“), Rusko Carstvo borilo se protiv Otomanskog Carstva na istočnom poprištu Velikog turskog rata (Rusko-turski rat (1686–1700)). Nakon što su ostale članice Svete lige (Sveto Rimsko Carstvo, Mletačka Republika i Poljsko-Litvanska unija) dostigle svoje ratne ciljeve, sa osmanlijskim sultanom Mustafom II zaključile su Karlovački mir (1699), kojim su u potpunosti bili ignorisani ruski interesi. Odgovarajući pregovori započeli su 1698. godine, kada je Rusija još vodila vojnu kampanju u oblasti donjeg Dnjepra i Kerčkog moreuza, povezujući Azovsko i Crno more. Ruski car Petar I lično se uključio u pregovore i zaključio dvogodišnje primirje s Osmanlijskim Carstvom u Karlovcu (Sremski Karlovci) 26. januara 1699. godine. U ovoj fazi, konačno rusko-osmanlijsko poravnanje je spriječeno neskladom između zahtjeva Petra I, koji su uključivali zaštitu kršćana u osmanlijskim balkanskim provincijama, vojnog položaja Rusije, kao i izostanak podrške ostalih članica Svete lige.
U jesen 1699. car Petar I je poslao Jemeljana Ukrajinceva na sultanov dvor, Visoku Portu u Istanbulu da pregovara o miru. Ukrajincev je stigao ruskim ratnim brodom, fregatom Krepost sa 46 topova u ranu jesen 1699. godine. Glavni ruski ciljevi bili su otomansko priznanje ruskih ratnih osvajanja oko Azova i slobodan pristup Crnom moru za ruske trgovačke brodove. Kako su pregovori sporo napredovali, a Petar I je bio pod vremenskim pritiskom da napadne Švedsko Carstvo u Velikom sjevernom ratu, on je pozvao Ukrajinceva da brzo sklopi mir odustavši od slobodnog pristupa ruskih trgovačkih brodova Crnom moru. .
Uslovi
thumb|150px|lijevo|Ruski car Petar I Ugovor je zaključen 13. jula 1700. godine u Carigradu. Rusko i Otomansko Carstvo dogovorili su se o primirju koje će isteći za trideset godina. Sultan je priznao rusko posjedovanje oblasti oko Azovskog mora, uključujući Asov i novoizgrađene tvrđave Taganrog, Pavlovsk i Mius. Rusija je odustala od svojih pretenzija na Kerčki moreuz, ali je oslobođena plaćanja godišnjeg danka Krimskom Kanatu koji se plaćao još od vremena okupacije Velike Kneževine Moskve od strane Zlatne Horde. Tvrđave duž rijeke Dnjepar, koje su srušile ruske vojne snage, vraćene su Osmanlijskom Carstvu. Područje donjeg Dnjepra, južno od Zaporoške Siče, i područje između Perekopa i Miuskog Gorodoka proglašeno je demilitarizovanom zonom. Sultan je tvrdio da njegovi potčinjeni, krimski Tatari, neće napasti Rusiju. Zauzvrat, car je obećao da njegovi potčinjeni, donski i zaporoški kozaci, neće napadati Osmanlijsko Carstvo.
Obje strane obećale su da neće graditi nikakva utvrđenja duž granice. Osmanlijsko Carstvo također je obećalo da će osloboditi ruske ratne zarobljenike. Sultan je dalje dozvolio slobodan prolaz ruskim hodočasnicima u Svetu zemlju i rusko diplomatsko predstavništvo u Carigradu.
Utjecaj Velikog sjevernog rata
Sklapanje ugovora i prestanak njegovog važenja 1710. godine bili su usko povezani s Velikim sjevernim ratom, koji je počeo neposredno prije njegovog zaključenja. Car Petar I pregovarao je o napadu na Švedsko Carstvo s tri fronta sa svojim saveznicima Augustom II Jakim od Saksonije i Poljsko-Litvanskim vladarem i Fridrikom IV od Danske-Norveške. Car Petar I trebao je napasti Švedsku Ingriju, August II Jaki trebao je napasti Švedsku Livoniju, a Fridrik IV trebalo je napasti švedskog saveznika Kneževinu Holstein-Gottorp. Napad Petra I bio je, međutim, uslovljen dogovorom da će početi napad tek nakon sklapanja rusko-osmanlijskog mira.[9] Kao posljedica toga, ruski napad je odgođen do tačke u kojoj je Danska već bila poražena kada je Petar I izveo svoju vojsku iz Moskve, što je omogućilo Švedskoj da se suoči s ruskim napadom na Ingriju koji je uspješno odbila.
Osmanlijsko Carstvo uključilo se u rat devet godina kasnije, kada je Karlo XII od Švedske poražen od Petra I u bici kod Poltave i kasnije ulogorio ostatke svoje vojske u osmanlijskom Benderu. To je dovelo do još jednog sukoba između sultana Mustafe II i cara Petra I, koji je kulminirao osmanlijskom objavom rata i neuspješnim ruskim Prutskim vojnim pohodom. Kao posljedica toga, Carigradski sporazum je zamijenjen Prutskim sporazumom 1711, kojim je Azov vraćen sultanu i kasnije sravnjen sa zemljom,[ kao i Adrijanopoljskim sporazumom 1713, kojim je obnovljen mir između Ruskog i Otomanskog Carstva predviđenog da traje dvadeset i pet godina. Iako je sultan objavio rat Petru I u tri navrata u vremenu između Sporazuma iz Pruta i Adrijanopolja, stvarne borbe se nisu dogodile, pa je Prutski sporazum efektivno okončao otomansku intervenciju u Velikom sjevernom ratu.
Radna stanica
mini|desno|200p|SGI O2 Radna stanica Računarska radna stanica (eng. workstation) je računar namijenjen za visoko zahtjevne zadatke i obično ima višetstruko bolje mogućnosti nego obični kućni računar, pogotovu po pitanju grafike i procesora. Zbog svega toga radne stanice su izuzetno skupe do tolike mjere da bi se za taj novac mogao uzeti automobil. Radnu stanicu odlikuje veoma brz disk sistem sa SCSI ili Fibre Channel, jake 3D ubrzivačke kartice, jedan ili više 64-bit procesora, veoma velike količine RAM memorije kao i efikasno hlađenje svih dijelova.
Vestminsterska opatija
mini|Vestminsterska opatija sa zapadne strane Univerzitetska crkva Saint-Peter u Westminsteru, poznatija kao Vestminsterska opatija je crkva izgrađena u pretežno gotičkom stilu, i nalazi se u londonskom središnjem distriktu Westminster, zapadno od Vestminsterske palače. To je tradicionalno mjesto krunidbe i ukopa vladara Engleske i kasnije Velike Britanije.
Historija
Prema legendi, godine 616. je na tom mjestu, tada poznatom kao Ostrvo Thorney, podignuta crkva posvećena ukazanju Svetog Petra od strane ribara na rijeci Temzi zbog čega je vijekovima postojala tradicija donošenja lososa kao poklona u crkvu. Iako priča o crkvi nije dokazana, činjenica je da je kralj Edgar Miroljubivi pomagao komuni benediktinskih redovnika koja je na tome mjestu postojala oko 970. godine. Crkvu je gradio kralj Eduard Ispovjednik između 1045. i 1050. Crkva je posvećena 21. decembra 1065. godine, neposredno prije Eduardove sahrane i krunidbe kralja Harolda II. Prva slika Opatije sa pripadajućom palatom, koja je ikada napravljena nalazi se na Tapiseriji Bayeux.
mini|Plan opatije iz [[1984. godine]] Opat i redovnici Westminsterske opatije, koja se nalazila neposredno uz Westminstersku kraljevsku palatu, su nakon normanskih osvajanja Engleske postali snažna sila. Često su obavljali razne poslove za kralja i dvor, pa su uslijed toga postali vrlo uticajni.
Kralj Henrik III naredio je 1245. preuređenje crkve u gotičkom stilu u čast i kao svetište pokojnog kralja Eduarda Ispovednika i kao svoju vlastitu grobnicu. Rad na preuređenju trajao je od 1245. godine pa sve do 1517. godine, a osnova je dovršena za vrijeme vlasti kralja Rikarda II. Henrik VII dodao je kapelu posvećenu Djevici Mariji, poznatu kao Kapela Henrika VII.
Tokom četrdesetih godina 17. vijeka, crkva je doživjela velika oštećenja koja su počinili puritanci, ali je zaštićena ponovno za vrijeme Olivera Cromwella, koji je tamo sahranjen 1658. godine, da bi 1661. bio iskopan i obješen na obližnja vješala.
Dva zapadna tornja opatije izgrađena su između 1722. i 1745. godine. Nacrt za njih napravio je Nicholas Hawksmoor (Nikolas Hovksmur). Izgrađeni su od portlandskog kamena u gotičkim stilu. Slijedeće preuređenje odvijalo se u 19. vijeku pod vodstvom Georgea Gilberta Scotta (Džordž Žilbert Skot).
Do 19. vijeka Vestminsterska opatija je bila treća najbolja obrazovna ustanova u Engleskoj, uz Oxford i Cambridge. Baš tu je prevedena trećina Starog zavjeta i druga polovina Biblije kralja Jakova. Također, u opatiji je sastavljena Novoengleska Biblija u 20. vijeku.
Krunidbe
mini|lijevo|Kraljevska stolica kralja [[Edvard I Engleski|Eduarda I]] Od krunidbe kraljeva Harolda II i Vilima I, 1066. godine, svi engleski kraljevi (osim Henrika III koji nije bio u mogućnosti stići do opatije zbog invazije francuskog kralja Luja VIII, te nekrunisanih Jane Grey, Eduarda V i Eduarda VIII), okrunjeni su u opatiji. Kenterberijski nadbiskup bio je uvijek bio važna karika u krunidbenoj ceremoniji. Kraljevska stolica kralja Eduarda Dugonog, koja se i sada nalazi u opatiji, je stolica na kojoj bivaju okrunjeni svi britanski vladari.
Sahrane i komemoracije
Kralj Henrik III obnovio je opatiju kao svetište posvećeno kralju Eduardu Ispovjedniku i u nju je položio njegove ostatke i predmete. Sam Henrik III sahranjen je nedaleko od Eduarda Ispovjednika, a ovdje leže i ostali engleski kraljevi sa njihovim porodicama. Iako je većina engleskih vladara sahranjena u opatiji, neki i nisu: Henrik VIII i Karlo I pokopani su u Kapeli Saint-George, u Dvorcu Windsor, kao i svi ostali vladari nakon Georgea II.
Originalni grob Eduarda Ispovjednika otkriven je 2005. godine, ispod mozaika koji je izrađen 1268. godine ispred glavnog oltara. Mnoge druge grobnice iz 13. i 14. vijeka pronađene su korištenjem specijalne tehnike.
Plemstvo je pokopavano u sporednim kapelama, a redovnici i druge osobe povezane sa opatijom u prostorijama samostana i na drugim mjestima u okviru opatije. Jedan od njih je i čuveni engleski pjesnik, Geoffrey Chaucer koji je u opatiji radio kao rukovodilac kraljevskih radova. Ostali pjesnici pokopani su oko Chaucera, pa je taj dio danas poznat kao Pjesnički ćošak (Poet's Corner). Opatijini muzičari, kao što je Henry Purcell, također su pokopavani u opatiji. Tako je pokop ili komemoracija u ovoj opatiji postala simbol časti, a pokopavani su bili samo generali, admirali, umjetnici, političari i naučnici.
Pokopani
mini|desno|Vestminsterska opatija tokom procesije Bathskih vitezova, na [[Canalettovoj slici iz 1749.]] mini|desno|Osvijetljena opatija noću mini|desno|Grob Henrika III mini|desno|Opatija osunčana sa zapadne strane mini|desno|Zapadni ulaz mini|desno|Sjeverni ulaz
Opatija danas
Škola Westminster i Škola zbora Westiminsterske opatije su dvije škole koje se nalaze u opatiji. Školu Westminster osnovali su Benediktinci još 1179. godine.
Opatija je univerzitetska crkva organizirana u Univerzitet Saint-Peter koja na čelu ima dekana, četiri kanonika, sedamnaestoro administrativnog osoblja, kao i dvanaest vikara i deset članova zbora.
NGC 2274
NGC 2274 (također poznat kao MCG 6-15-8, PGC 19603 i UGC 3541) je eliptična galaksija koja je udaljena oko 233 miliona sg od Zemlje i nalazi se u sazviježđu Blizanci. Najveći prečnik je 1,20 (81 hiljada sg) a najmanji 1,1 uglovnih minuta (75 hiljada sg). Prvo otkriće je napravio John Frederick William Herschel 26. oktobra 1786. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 481
Najbliži NGC/IC objekti
Sljedeći spisak sadrži deset najbližih NGC/IC objekata.
Bučački mir
Bučački mi potpisan je 18. oktobra 1672. godine u Bučaču (danas Ukrajina) između Poljsko-Litvanske Unije pod vodstvom kralja Michała Korybuta Wiśniowieckog, koji nije bio u mogućnosti da podigne odgovarajuću vojsku, s jedne strane i Osmanlijskog Carstva s druge strane, čime je okončana prva faza Poljsko-osmanlijskog rata (1672-1676).
Sporazum
Sporazumom je dogovoreno da Poljska:
Neprijateljstva su nastavljena već u proljeće 1673. pošto Sejm (Poljski parlament) nikada nije ratifikovao sporazum. 1676. godine ovaj sporazum je revidiran novim Žuravanskim mirom.
Zlatni globus za najboljeg sporednog glumca
mini|desno|180px|Zlatni globus
Zlatni globus za najboljeg sporednog glumca (eng: Best Supporting Actor – Motion Picture) je druga najznačajnija američka filmska nagrada, koja se dodjeljuje u Los Angelesu od 1943. godine. Nagradu dodjeljuje Udruženje holivudskih stranih novinara (HFPA), organizacija sastavljena od novinara koji pokrivaju filmsku industriju Sjedinjenih Država, ali koji su povezani s publikacijama izvan Sjeverne Amerike.
Nagrada je prvi put dodijeljena na 1. dodjeli Zlatnih globusa, 1944. godine za sporedne uloge u filmovima, koji su producirani u protekloj godini. Osim ove kategorije, u filmskoj produkciji dodjeljuju se još nagrade u slijedećim kategorijama: najbolja komedija ili mjuzikl, najbolji film - drama, najbolja režija, najbolji scenarij, najbolji glumac u drami, najbolja glumica u drami, najbolji glumac u komediji ili mjuziklu, najbolja glumica u komediji ili mjuziklu, najbolja sporedna glumica, najbolja originalna muzika, najbolji animirani film, najbolji film na stranom jeziku, najbolja pjesma i Zlatni globus za životno djelo - Nagrada "Cecil B. DeMille".
Žiri sačinjava glasačko tijelo Hollywood Foreign Press Association (HFPA) od stranih novinara, koji broji 86 članova. Razdoblje lobiranja i prihvaćanja kandidata za nominacije počinje 1. oktobra. Prijenos dodjele Zlatnog globusa uglavnom kotira treći na listi najgledanijih showova dodjele nagrada, iza Oskara i Grammyja. Prije je dodjela emitirana na TBS-u, no od 1996. se emitira na kanalu televizije NBC. Nominacije se objavljuju svake godine sredinom decembra, a nagrade se održavaju krajem ili sredinom januara.
Gustav Klimt
Gustav Klimt (1862–1918), austrijski slikar, jedan od osnivača umjetničkog pokreta Secesija.
Život Gustava Klimta podudara se sa zlatnim dobom Beča s kraja 19. vijeka. Bilo je to vrijeme umjetničke obnove i umjetničkog bunta te rađanje modernizma. Nova umjetnost art nouveau donosi svoje samosvjesne i dekadentne pravce u slikarstvu i literaturi, kroz koje se provlačila snažna opčinjenost erotikom. Bio je to Freudov Beč, koji je izvana još bio u duhu viktorijanskog morala, ali neobuzdano ponašanje bila je glavna tema dana. Bečka zanesenost erotikom našla je u Klimtu velikog pjesnika. Ni jedan drugi umjetnik nije tako slavio Erosa, a iznad svega žene, kao muze vampa i konačnog ispunjenja svrhe života.
Njegovo slikarstvo ispunjeno je naturalističkim prikazima erotskog i težnjom da platna ispuni sjajnim zamršenim dekoracijama. U njegovim najpoznatijim radovima, kao što je Poljubac, osjećaji i dekorativna prekomjernost sjedinjeni su na veličanstveni način.
Rodio se 14. jula1862. u bečkom predgrađu Baumgartenu. Otac, češki emigrant, nije uspio kao zlatar, te su djeca Klimtovih rasla u neimaštini. Gustav, koji je svoju darovitost pokazao još u Visokoj školi za umjetnost i obrt, dobijao je narudžbe za ukrašavanje velikih javnih zgrada koje su se gradile tokom 1880-tih i 1890-tih godina. U saradnji s bratom i umjetnikom Franzom Matschom osnovao je podružnicu Klimt-Matsch i dobijao gotovo sve važnije poslove.
Godine 1897. grupa umjetnika, koja je željela na moderniji, pustolovniji način stvarati svoja djela, osnovala je Secesiju, a Klimt je postao prvim predsjednikom. Njegove dekoracije počele su izazivati oštre kritike konzervativnog Beča, ali je on slikanjem veličanstvenih portreta žena iz otmjenog društva mogao dovoljno ugodno živjeti, oslobođen narudžbi.
Klimt nije bio buntovnik. Klonio se javnosti, a i privatni život držao je za sebe. Iz njegovih slika zrcali se unutarnji svijet i ljepota puna senzualnosti. Umro je u Beču 6. februara 1918. godine, nekoliko mjeseci prije potpunog sloma Austro-Ugarske i svijeta kakav je poznavao.
Gorillaz
Gorillaz je virtualni bend, sastavljen od četiri fiktivna animirana člana: 2D, Murdoc, Noodle i Russel.
Bend su osnovali Damon Albarn od Britpop benda Blur, i Jamie Hewlett, jedan od tvoraca romana Tank Girl. Njihov stil je u širem smislu alternativan, ali i sa neobično velikim brojem drugih uticaja.
EP-ovi
Nekoliko singlova u gornjem popisu su, takodje, izdati kao EP-ovi u nekim regijama.
Himzo Polovina
Dr. Himzo Polovina (11. mart 1927 – 5. august 1986) bio je poznati bosanskohercegovački prikupljač pjesama, interpretator, tekstopisac, kompozitor, poeta i doktor-specijalista neuropsihijatar.
Mnogi smatraju da je on najprominentniji pjevač i sakupljač sevdalinki svih vremena. Polovinin sakupljački i interpretativni rad starogradske (malovaroške) pjesme se karakteriše kao autentično muzičko nasljeđe Bosne i Hercegovine. Njegovo duboko razumijevanje i znanje duha sevdalinki ostavilo je veliki trag u bosanskoj kulturi.
Rana mladost
Kao dječak je sticao prva pjevačka saznanja od svog muzikalnog oca Mušana, koji je veoma dobro svirao šargiju. Otac Mušan je volio pjesmu pa bi Himzu sa svojom braćom i sestrama poredao ispred sebe i tjerao da pjevaju u jedan glas. Često ih je savjetovao da idu u Muslimansko društvo "ITIHAD".
Pored značajnijeg učešća u dramskoj sekciji M.D. "ITIHAD" tu je usavršio svoje recitatorske mogućnosti. To je bilo između 1935. i 1940. godine. Pred sam Drugi svjetski rat je počeo da uči violinu kod poznatog profesora i majstora violine češkog porijekla Karla Malaceka.
Bio je član folklornog ansambla RKUD "Abrašević", od 1947. godine do odlaska u Sarajevo. Sa pomenutim ansamblom odlazi na turneje po selima i gradovima bivše Jugoslavije. Volio je bogatstvo narodnih nošnji, pa ih je češće koristio na javnim nastupima i kao pjevač.
Obrazovanje
Godine 1950. kao student Medicinskog fakulteta bio je član Studentskog KUD "Slobodan Princip - Seljo", a nastupa i sa KUD "Ivo Lola Ribar", KUD "Proleter", ZKUD "Vaso Miskin - Crni", KUD "Miljenko Cvitković", te za amaterska društva koja su imala muzičke multietničke programe.
Tokom svoje pjevačke karijere završava studije medicine i postaje doktor specijalista - neuropsihijatar. U praksi uspješno primjenjuje metode psihijatrije, socioterapije i muzikoterapije. Užem krugu medicinskih stručnjaka poznati su njegovi naučni radovi iz pomenutih oblasti objavljenih u stručnim publikacijama. Bio je cijenjen ljekar u Bolnici za mentalnu rehablitaciju Jagomir u Sarajevu sve do svoje smrti.
Pjevačka karijera
Pored govorne mane u izgovaranju glasa "r" uspio je zagolicati muzičke stručnjake pjesmom: "Mehmeda je stara majka karala" (u kojoj imaju samo dva "r"). Tada se u Radio Sarajevu pjevalo uživo. To je bilo u januaru 1953. godine kada su ga kolege nagovorile da se prijavi na audiciju pjevača. Primljen je i dobio izvrsne muzičke stručnjake koji su vodili računa da od Himze naprave vrsnog umjetnika.
Himzo Polovina je u pjevačkoj karijeri proveo više od trideset godina. Nastupao je u zemlji i inostranstvu prenoseći slavu narodne pjesme, a posebno sevdalinke. Snimio je dvadesetak gramofonskih ploča koje su dostigle milionske tiraže, kao i nekoliko audio kaseta visoke muzičke vrijedosti. Napravio je veliki broj arhivskih snimaka za Radio Sarajevo. Često je nastupao na koncertima priređenim u humanitarne svrhe, po bolnicama, domovima penzionera, iznemoglih i starijih osoba, domovima za napuštenu djecu, klubovima lječenih alkoholičara itd.
Polovina je pet godina pauzirao na Radio Sarajevu zbog nesporazuma sa ljudima te kuće. Slušaocima je za tih pet godina nedostajao Himzo Polovina. Tražili su ga i upućivali žalbe Radio Sarajevu. U Radio Sarajevu su govorili da način pevanja Himze Polovine ne odgovara koncepcijama i stilu koji njeguju. U međuvremenu, jedan savezni žiri, ocjenjujući pjevače narodnih pjesama, dao je visoku ocjenu Himzi Polovini, naročito ističući njegov stil i afinitet prema višim estetskim vrijednostima u sadržaju pjesme. I žiri je kao i slušaoci bio impresioniran kada je Himzo, kako to samo on umije, tiho i osjećajno, zapjevao: Nevjera je tuga golema na srcu...
Himzo je pjevao skoro o svim gradovima Bosne i Hercegovine, o lijepom gradu Višegradu, o postanku Banja Luke, o Saraj Bosni - Sarajevu divnom mjestu, o Tuzli koju je opasala guja, o hairima koje gradi Mehmed paša Sokolović po Bosni...
Nakon njegovog posljednjeg koncerta, preminuo je u Plavu (Crna Gora) 5. augusta 1986. godine, od posljedica srčanog udara. Po izjavi negovog brata Mirze Polovine, posljednja pjesma koju je otpjevao bila je Emina.
Sahranjen je na groblju Bare u Sarajevu.
Nakon smrti, Himzino muzičko djelo ostaje još popularnije, te mnoge radio stanice i disko kuće presnimavaju njegove muzičke materijale i emituju ih.
Bio je oženjen sa Fikretom Medošević. Imao je kćerku Rubinu i sina Edmira.
Priznanja
Za svoju umjetnost primio je mnoga priznanja, među kojima: Estradnu nagradu BiH i bivše Jugoslavije. Njegove vitrine krase srebrne, zlatne i dijamantske ploče, diplome i mnoga priznanja koja je za života primio.
Najpoznatije interpretacije
Zahvaljujući Himzi Polovini mnoge zaboravljene pjesme su ostale zabilježene za sva vremena. Neke od njih su i:
Athesans-Etroitefontaine
Athesans-Étroitefontaine je naselje i općina u istočnoj Francuskoj u regiji Franche-Comté, u departmanu Haute-Saône koja pripada prefekturi Lure.
Po podacima iz 1999. godine u općini je živjelo 564 stanovnika, a gustoća naseljenosti je iznosila 43 stanovnika/km2. Općina se prostire na površini od 12,88 km2. Nalazi se na srednjoj nadmorskoj visini od 390 metara (maksimalnoj 367 m, a minimalnoj 269 m).
Podvinci
Podvinci su naseljeno mjesto u sastavu gradske općine Ptuj, regija Podravska, Slovenija.
Historija
Do teritorijalne reorganizacije u Sloveniji nalazili su se u sastavu stare općine Ptuj.
Stanovništvo
Na popisu stanovništva 2011. godine, Podvinci su imali 852 stanovnika.
Vašvarski mir
Vašvarski mir bio je sporazum između Habsburške Monarhije i Osmanlijskog Carstva koji je uslijedio nakon Monošterske bitke. 1. augusta 1664. i završio Austro-turski rat (1663-64). Sporazum se održao oko 20 godina, sve do 1683. godine, tokom koje su sukobi na granicama eskalirali u rat punih razmjera.
NGC 5250
Najbliži NGC/IC objekti
Sljedeći spisak sadrži deset najbližih NGC/IC objekata.
Vašvarski mir
U trenutku potpisivanja, vojska Habsburgovaca bila je u boljem položaju od osmanlijske. Umjesto održavanja inicijative i zamaha, počeli su pregovori i borbe su prestale. U stvari, Leopold I, car Svetog Rimskog Carstva želio je da se potpiše mir kako bi se mogao bolje pripremiti protiv Francuske. Međutim, frakcije unutar monarhije insistirale su na daljim operacijama, posebno Hrvati i Mađari, uglavnom zato što je veći dio njihove teritorije bio u rukama Osmanlija, te su željeli iskoristiti priliku da povrate svoju zemlju. Plemićke hrvatske obitelji, Zrinski i Frankopani, smatrale su taj sporazum kao ustupak Osmanlijama, jer su po njemu zapravo morali ustupiti teritorije koje su upravo oslobođene od Osmanlija. Neke od teritorija su im pripadale prije okupacije. Sporazum je izazvao unutrašnje sukobe i nestabilnost u monarhiji, koji će na kraju kulminirati pobunom dvije hrvatske plemićke porodice i mađarskih plemića predvođenih Franjom I. Rákóczy. protiv kralja Ugarske (također cara njemačkih država u monarhiji).
Sporazumom je priznata osmanlijska kontrola Transilvanije i Nové Zámky, kao i da oba carstva koja plaćaju finansijski danak (prezentovan kao "poklon") drugom. To je bio jedini put da se francuski kralj, tradicionalni saveznik Osmanlija još od Franje I, borio protiv njih. To je bio jedan od glavnih faktora u odluci Habsburgovaca, jer su mnogo vrednija imanja u Svetom Rimskom Carstvu i Italiji bila ugrožena od Francuske. Ustupci su bili vrlo mali za Austrijance, jer se njihov car sada mogao okrenuti zapadnim poslovima. Habsburgovci su također dobili neka ekonomska prava u Osmanlijskom Carstvu.
Heikki Kovalainen
Heikki Johannes Kovalainen (Suomussalmi, 19. oktobar 1981.) je finski vozač Formule 1.
Potpuni popis rezultata u Formuli 1
(key)(Utrke u boldu označavaju najbolju startnu poziciju) (Utrke u italicu označavaju najbrži krug utrke) * Sezona u toku
NGC 3741
NGC 3741 (također poznat kao MCG 8-21-68, PGC 35878 i UGC 6572) je nepravilna galaksija koja je udaljena oko 10 miliona sg od Zemlje i nalazi se u sazviježđu Veliki medvjed. Najveći prečnik je 1,40 (4 hiljade sg) a najmanji 0,8 uglovnih minuta (2 hiljade sg). Prvo otkriće je napravio John Frederick William Herschel 19. marta 1828. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 575
NGC 575 (također poznat kao IC 1710, MCG 3-4-51, PGC 5634 i UGC 1081) je prečkasta spiralna galaksija koja je udaljena oko 144 miliona sg od Zemlje i nalazi se u sazviježđu Ribe. Najveći prečnik je 1,70 (71 hiljada sg) a najmanji 1,6 uglovnih minuta (67 hiljada sg). Prvo otkriće je napravio Jean Marie Edouard Stephan 17. oktobra 1876. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Konzervativizam
Pristalica konzervativizma je konzervativac. Suprotan je pojam progresista. U javnim diskusijama o raznim društvenim i političkim problemima, ne samo u užem političkom području, redovno se mogu prepoznati "konzervativni" i "progresivni" pristup.
Konzervativizam je zajednički naziv za političke ideologije koje se zalažu za državno uređenje koje se temelji na tradicionalnim vrijednostima, odnosno na očuvanju postojećeg društvenog poretka. Jedna od alternativnih definicija konzervativizam navodi kao ideologiju kojoj je cilj očuvanje reda i mira na račun društvene jednakosti i ličnih sloboda.
Konzervativizam se ponekad definiše i kao vezanost za tradicionalne principe, nasuprot liberalizmu i drugim oblicima progresivizma koji se zalažu za otvorenost prema novim idejama i društvenom eksperimentisanju. Konzervativizam se u politici danas obično vezuje uz desne političke stranke i pokrete, iako bi se konzervativnim mogli nazvati i ljevičari koji se opiru preispitivanju pojedinih ideoloških dogmi.
Dodatne teškoće oko definicije konzervativizma izaziva i činjenica da se definicije tradicionalnih vrijednosti i poretka mijenjaju s vremenom. Tako su se u 19. vijeku zagovornici laissez faire kapitalizma nazivali liberalima, dok su u 20. vijeku Konzervativna stranka u Velikoj Britaniji, Republikanci u Sjedinjenim Državama i druge konzervativne stranke, nasuporot ljevičarskom zalaganju za državnu intervneciju, prihvatile "neoliberalnu" ekonomsku strategiju.
Ostrvo Norfolk
Norfolk ostrvo je malo naseljeno ostrvo u Tihom Okeanu smješteno između Australije, Novog Zelanda i Nove Kaledonije, te zajedno sa dva susjedna ostrva čini australijsku saveznu teritoriju.
Historija
Nenaseljene ostrva otkrio je 1774. James Cook. Isprva je bio kažnjenička kolonija. 1856. godine na ostrvo se naseljavaju potomci pobunjenika s broda Bounty s Pitcairna. Godine 1897. uprava nad ostrvom povjerena je guverneru Novog Južnog Velsa, a ostrva je ostao posebna britanska kolonija. 1979. dobija veliku unutrašnju autonomiju od Australijskog saveza. Stanovnici zagovaraju potpuno osamostaljenje jer se teritorija financira vlastitim prihodima.
Vlada
Ostrvo Norfolk je jedina prekookeanska teritorija Australija koja je imala određen vid samouprave. Od 1979. do 2015. stanovnici Norfolka su birali vlastitu skupštinu koja je imala zakonodavnu vlast, iako je Australijski parlament imao pravo da suvereno donosi zakone na teritoriji Norfolka. Australijska vlada upravlja ostrvom preko pozicije Administratora, tj. upravnika.
Glavni grad otoka je Kingston, iako je najveće naseljeno mjesto Burnt Pine. Kao teritorija Australije, Norfolk nema nikakvu diplomatsku reprezentaciju u vanjskim, međunacionalnim odnosima, ali jeste član međunarodnih sportskih udruženja. Nakon ukidanja samouprave 2015. godine, umjesto skupštine, Norfolk ima regionalno vijeće koje funkcioniše kao i ostala slična regionalna tijela uprave u Australiji.
Zastava i grb
mini|lijevo|200px|Zastava Ostrva Norfolka mini|desno|150px|Grb Ostrva Norfolka
Zastava Ostrva Norfolka je usvojena 21. oktobra 1980. godine. Zastava je vertikalna trobojka, sa dva zelena i jednim bijelim poljem u sredini. U bijelom polju se nalazi Araucaria heterophylla, vrsta bora karakterističnog za ostrvo.
Grb Ostrva Norfolka se sastoji od štita oko kojeg se nalaze lav i kengur kao držači. Iznad štita je stilizirani šljem, a ispod traka sa natpisom "INASMUCH".
Céline Dion
Céline Dion (Charlemagne, Québec, 30. mart 1968.) je kanadska pjevačica, sa preko 200 miliona prodatih albuma, širom svijeta. Odrasla je u brojnoj porodici u kanadskoj pokrajini Quebec. Udata je za svog menadžera (1994.), sa njim ima sina Rene Charlesa koji se rodio na Floridi 25.01.2001.
Celine je vlasnica jednog od najljepših glasova današnjice i ikada u svijetu muzike. Pet godina je imala svoj show u Las Vegasu A New day, koji je posjetilo čak više od dva miliona ljubitelja njene muzike. Rene Angelil (suprug i menadžer) je usporedio otvorenje A New day-a sa nastupom Elvisa u Hiltonu u šezdesetim godinama prošlog vijeka.
Celine je prvi put na svjetsku turneju krenula nakon 8 godina 2008. i zaradila 235 miliona dolara.
1988. je pobjedila za Švicarsku na Eurosongu sa pjesmom "Ne partez pas sans moi".
Šipak
Šipak, mogranj ili nar je grm ili malo drvo (5-8 metara visoko) koje uspijeva u krajevima s toplijom klimom. Šipak je polulistopadna biljka, tj. za vrijeme blažih zima će zadržati dio svojih listova, dok će za vrijeme oštrijih zima izgubiti sve listove. Biljka ima uspravne i razgranate grane, a stanište joj je osunčano s visokim temperaturama, tlo vodopropusno, jer biljka ne voli mnogo vlage. Cvjetovi su zvonoliki, a plod veličine jabuke je žućkasto-crvene boje. Kora ploda je kožasta i ne jede se. Unutar ploda nalaze se jestive, slatke i sočne sjemenke koje imaju po jednu ovalnu košpicu. Koristi se za izradu želea i sokova.
Porijeklo
Ovisno o raznim autorima, porijeklo ove biljke se različito interpretira. Pojedini autori je izvorno svrstavaju u regiju Irana, Pakistana, Afganistana i sjeverne Indije, dok je drugi svrstavaju u autohtonu mediteransku biljku.
Nutritivna vrijednost
Plod šipka sadrži značajan postotak voćnog šećera - 22%, bjelančevina 3,6% i masti 0,7%. Posebno je bogat vitaminom C - 1700 mg/100 g i on se kod šipka prilikom kuhanja ne uništava kao kod drugih čajeva. Zadržava se i nakon više sati stajanja. Zatim sadrži vitamine B1, B2, naicin i karotene (provitamin A), vitamin E.
Vrlo je značajan i sadržaj mineralnih tvari, naročito kalijuma. Odlikuje se i bogatim sadržajem željeza, magnezijuma, fosfora i sumpora, zatim sadrži flavonide, tanin, voćne kiseline i pektine 25%.
Sjeme šipka sadrži tragove vitamina C, dekstrin, vanilin, voćne kiseline i oko 9% ulja. U ulju dobivenom iz klice nalazi se 47 mg alfa i beta tokoferola (vitamina E) na 100 grama.
Antioksidativnost
Izraelski naučnik Michael Aviram utvrdio je da sok od šipka ima snažnu antioksidativnu moć, snažniju čak i od crnog vina i zelenog čaja. Njihove preliminarne studije pokazale su da je antioksidativni kapacitet soka od šipka bio čak tri puta jači od iste količine zelenog čaja ili crnog vina. Zaštitni učinak pripisuju sadržaju fitohemikalija: polifenola, tanina i antocijana.
Nematerijalna kulturna baština
Kultura nara u Azerbejdžanu ima stoljetnu tradiciju u proizvodnji i obilnoj upotrebi. Čine je skup praksi, znanja, tradicija i vještina vezanih za uzgoj ovog voća, koje se koristi u kulinarstvu.
Nar se smatra nosiocem energije. Azerbejdžanske lokalne legende ga smatraju i simbolom ljubavi i strasti, dok ga religiozni ljudi vide kao simbol vječnosti. Prisutan je u poeziji, spominje se u zanatima, dekorativnoj umjetnosti, mitovima i pripovjedanju.
Festival Nar Bayrami je godišnji festival u oktobru/novembru u azerbejdžanskoj oblasti Gojčaj koji slavi nar i njegovu tradicionalnu upotrebu i simboličko značenje. Godišnja proslava ističe ponos na stoljetnu tradiciju ovog festivala i kulturu vezanu za voće i podstiče aktivnu razmjenu i komunikaciju među zajednicama i posjetiocima.
Festival je na UNESCO-voj Reprezentativnoj listi nematerijalnog kulturnog naslijeđa čovječanstva kao element nematerijalnog kulturnog naslijeđa u Azerbejdžanu. Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano od 14. do 18. decembra 2020. u Parizu.
NGC 6713
NGC 6713 (također poznat kao IRAS 18489+3353, PGC 62487 i UGC 11365) je spiralna galaksija koja je udaljena oko 241 miliona sg od Zemlje i nalazi se u sazviježđu Lira. Najveći prečnik je 0,40 (28 hiljada sg) a najmanji 0,3 uglovnih minuta (21 hiljada sg). Prvo otkriće je napravio Albert Marth 3. augusta 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Graphical Kernel System
GKS je bio poprilično poznat na radnim stanicama 1980-ih i početkom 1990-ih i služio je kao temelj za GSX i GEM proizvode kompanije Digital Research. GEM proizvodi bili su uobičajeni na računarskom sistemu Atari ST, a povremeno su se pojavljivali na ličnim računarima (PC), često zajedno s Ventura Publisherom. GKS je bio malo korišten van ovog tržišta i danas je zastario u smislu da je osnovni API koji definira Computer Graphics Metafile (CGM) format. Nasljednik GKS-a je bio PHIGS.
Kotari u Švedskoj
Kraljevina Švedska je administrativno podijeljena na 21 kotar (švedski: län) koji čine prvi nivo administrativne podjele ove skandinavske države. Svaki kotar se zatim dijeli na nekoliko općina unutar kojih se Švedskom može upravljati na lokalnom nivou. Svaki kotar ima upravni odbor - državno tijelo koje osigurava da vladine i odluke švedskog parlamenta (Riksdag) postanu punosnažne. Kotarski upravni odbor osigurava da se općine, tvrtke i stanovnici kotara pridržavaju određenih zakona i propisa u područjima kao što su: okoliš, životinje, poljoprivreda, lov, ribolov, stanovanje, sigurnost i ravnopravnost spolova. Šef kotarskog upravnog odbora je guverner kojeg je imenovala švedska vlada. Nova podjela na kotare ustanovljena je 1634. godine. Prvobitno je bila podjela na pokrajine (švedski landskap).
Graphical Kernel System
GKS je bio standardiziran u sljedećim dokumentima:
Standardna devijacija
325px|mini|Grafik [[normalna distribucija|normalne distribucije (ili krive oblika zvona) gdje svaka traka ima širinu 1 standardne devijacije – Također pogledajte: 68–95–99.7 pravilo]] mini|desno|Cumulative probability dispersion|Kumulativna vjerovatnoća normalne distribucije sa očekivanom vrijednošću 0 i standardnom devijacijom 1.
U statistici, standardna devijacija (SD, također ju predstavlja grčko slovo sigma σ ili s) mjera je koja se koristi da kvantificira iznos varijacije ili disperzije vrijednosti skupa podataka. Niska standardna devijacija pokazuje da podatkovne tačke teže biti blizu sredine (također se zovu očekivane vrijednosti) skupa, dok visoka standardna devijacija pokazuje da se podatkovne tačke šire van iznad šireg opsega vrijednosti.
Standardna devijacija slučajne varijable, statističke populacije, skupa podataka, ili distribucije vjerovatnoće jeste kvadratni korijen svoje varijanse. To je algebaski jednostavnije, mada je u praksi manje robusno, nego prosječna apsolutna devijacija. Korisna osobina standardne devijacije je ta da, za razliku od varijanse, predstavlja se u istim jedinicama kao i podaci. Postoje također druge mjere devijacije od norme, uključujući pojam srednja apsolutna devijacija, koja omogućava različite matematičke osobine od standardne devijacije.
Dodatno sa izražavanjem varijabiliteta populacje, standardna devijacija se često koristi za mjerenje povjerenja u statističkim zaključcima. Naprimjer, margina greške u anketnim podacima određuje se računanjem očekivane standardne devijacije u rezultatima ako bi ista anketa bila provedena više puta. Ovaj izvod standardne devijacije se često zove "standardna greška" procjene ili "standardna greška od sredine" kada se označava u odnosu na sredinu. Računa se kao standardna devijacija svih sredina koje bi se izračunale iz te populacije ako bi beskonačan broj primjeraka bio izvučen i sredina za svaki izračunata. Standardna devijacija populacije i standardna greška statistike izvedena iz te populacije (kao što je sredina) su prilično različite ali povezane (povezane po inverznosti kvadratnog korijena brojeva posmatranja). Izvještajna margina greške ankete se izračunava iz standardne greške aritmetičke sredine (Ili alternativno od proizvoda standardne devijacije populacije i inverzno od kvadratnog korijena veličine uzorka, što je ista stvar) i obično oko dva puta standardne devijacije-polovine širine 95% intervala pouzdanosti. U nauci, istražitelji često prijavljuju standardnu devijaciju eksperimentalnih podataka, i samo efekte koji padaju mnogo dalje od dvije standardne devijacije od čega bi se moglo očekivati da je statistički značajna normalna slučajna greška ili varijacija u mjerama je u ovom slučaju različita od neformalne varijacije. Standardna devijacija je također važna u finansijama, gdje je standardna devijacija na stopi povrata na investiciji mjera nestabilnosti investicije.
IC 2078
IC 2078 je zvijezda i nalazi se u sazviježđu Eridan. Prvo otkriće je napravio Guillaume Bigourdan 9. decembra 1898. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Standardna devijacija
Kada je samo statistički primjerak podataka od populacije dostupan, pojam standardna devijacija primjerka ili primjerna standardna devijacija može označavati ranije objašnjene kvantitete kada se primijeni na te podatke ili na modificirani kvantitet koji je bolja procjena populacijske standardne devijacije (standardna devijacija čitave populacije).
Matematička notacija standardne devijacije:
Bisera Turković
Bisera Turković (rođena 8. decembra 1954) bosanskohercegovačka je diplomatkinja i političarka. Bivša je ministrica vanjskih poslova Bosne i Hercegovine.
Bila je prva ambasadorica imenovana u historiji Bosne i Hercegovine, a bila je i ambasadorica BiH u Sjedinjenim Državama, Meksiku, Brazilu i Kataru. Diplomirala je pravo i diplomu iz krivične pravde. Poslijediplomski studij kriminologije doktorirala je i doktorirala iz međunarodnih odnosa.
Karijera
Turković je rođena u Sisku 1954. godine. Njezini prvi zadaci ambasadora bili su u Hrvatskoj (1993–1994), Mađarskoj (1994–1996) i u Stalnoj misiji Bosne i Hercegovine pri Organizaciji za sigurnost i suradnju u Evropi u Beču (1996–2000) kao i u Stalna misija Bosne i Hercegovine pri Ujedinjenim narodima u Beču (2004–2005). Bila je bosanskohercegovačka ambasadorica u Kataru (2018–2019). Od 2000. do 2001. Bisera je radila kao ministrica za evropske integracije Bosne i Hercegovine. Od 2001. do 2004. godine bila je izvršna direktorica Centra za sigurnosne studije u Bosni i Hercegovini. U decembru 2019. godine postala je ministrica vanjskih poslova Bosne i Hercegovine.
Lila Downs
mini|250px|Lila Downs na koncertu
Ana Lila Downs Sanchez (Oaxaca, Meksiko, 9. septembar 1968.), meksička folk pjevačica i kantautorica.
Poznata samo kao "Lila Downs" poznata je po svojim pjesamama, a neke od njih su : "Tengo miedo de quererte", "Estrella oscura", "La línea", "La llorona", "La cumbia del mole" y "Ojo de culebra". i po svom provokativnom trbušnom plesu u kojem se svaki put pojavljuju njeni bokovi (kukovi). Njeni albumi prodani su u preko 2 miliona kopija.
Gornje Grančarevo
Gornje Grančarevo je naseljeno mjesto u gradu Trebinju, Bosna i Hercegovina.
Adsorpcija
Adsorpcija je operativna u većini prirodnih, bioloških i hemijskih sistema, te je široko upotrijebljena u industriji, kao npr. pri prečišćavanju voda, princip aktivnog ugljena itd. U analitičkoj hemiji, naročito u tehnikama poput hromatografije i izmjene iona, adsorpcija igra važnu ulogu tako da od odabira selektivno određenih adsorbensa, zavisi krajnji rezultat ispitivanja.
Osnova adsorpcije leži u energiji površine materijala. U većini materijala, svi atomi i molekule imaju određene veze (bilo one ionske, kovalentne ili metalne prirode) sa drugim atomima i molekulama. Izuzetak predstavljaju atomi koji se nalaze na površini materijala, jer nisu potpuno okruženi sa drugim atomima. Iz tog razloga, ti atomi imaju afinitet (veći ili manji) da formiraju veze s nekim drugim atomom koji se nađe u blizini.
Adsorbenti
mini|Aktivni ugljen korišten kao adsorbent Adsorbenti su obično materijali u formi praha, cijevi ili monolita sa hidrodinamičkom veličinom svojih čestica između 0,5 i 10 mm. Potrebno je da imaju veliku otpornost od abrazije, visoku termalnu stabilnost i malehni prečnik mikropora, jer je kapacitet adsorbenta zavisan od veličine njegove površine. Postoje različiti tipovi industrijskih adsorbenata:
Žuravanski mir
Žuravanski mir potpisan je 17. oktobra 1676. u gradu Žuravno, u bici za Žuravno.
Sporazumom, koji su potpisali Poljsko-Litvanska Unija i Osmanlijsko Carstvo, okončana je druga faza Poljsko-osmanlijskog rata (1672–76). Sporazum je revidirao raniji Bučački mir iz 1672. i bio je povoljniji za Savez, koji više nije morao plaćati danak, i koji je povratio oko jedne trećine ukrajinskih teritorija izgubljenih Bučačkim mirom. Također je podrazumijevao da se Tatarima iz Lipke daje slobodan individualni izbor da li žele da služe Osmanlijskom Carstvu ili Poljsko-litvanskom savezu.
Selmo Cikotić
Selmo Cikotić bosanskohercegovački je političar porijeklom iz Crne Gore. Bivši je ministar sigurnosti Bosne i Hercegovine. Član je Stranke demokratske akcije.
Završio je Vojnu gimnaziju "Bratstvo i jedinstvo" u Beogradu, a zatim i Vojnu akademiju 1986. u Zadru. Također je specijalizirao engleski jezik u Centru za strane jeziku u Beogradu. Godine 2004. magistrirao je odbranu i sigurnost na Fakultetu političkih nauka u Sarajevu.
Svoju profesionalnu karijeru je započeo 1986. kao aktivno vojno lice u Školskom centru PVO u Zadru, gdje ostaje sve do početka rata u Bosni i Hercegovini, kada dolazi u Bosnu i Hercegovinu, gdje ostaje do 1994. kao pripadnik Armije Republike Bosne i Hercegovine. Te godine postaje vojni ataše Republika Bosna i Hercegovina u Washingtonu. Od 1997. do 1999. obavlja funkciju načelnika Odjela za obuku u Zajedničkoj komandi Vojske Federacije Bosne i Hercegovine. Do 2000. bio je šef kabineta Zamjenika ministra odbrane Federacije Bosne i Hercegovine, a zatim i zamjenik zapovjednika Prvog korpusa Vojske FBiH. Od 2001. do 2004. bio je i zapovjednik Prvog korpusa. Od 2004. obavlja funkciju izvršnog direktora kompanije "OKI".
Poslije općih izbora 2006. Parlamentarna skupština izabrala je Cikotića za ministra odbrane Bosne i Hercegovine.
Ruski hrt
mini|desno|300px|Ruski hrt
Ruski hrt (rus. борзая - brzo; koriste se i nazivi borzoi, berzoj, borzoj, barzoj, barsoj) je rasa pasa porijeklom iz Rusije. Primarna namjena ove pasmine je lov na veliku i nisku divljač, prije svega na vukove, danas se koristi kao pas za pratnju i trke. U FCI je priznat pod rednim brojem #193.
Osobine
Visina mužjaka iznosi 70 - 82 cm, visina ženki je oko 5 cm manja. Težina je od 35 do 45 kg. Dlaka je poluduga, svilenkasta i lagano valovita ili kovrdžava. Svaka boja je dozvoljena. Borzoji su ponosni i samosvjesni, nisu dosadni već pomalo distancirani, dobroćudni i uravno­teženi. Svome gospodaru su vjerno odani i dobro čuvaju kuću, ali samo ako je to potrebno. Miran je i osjećajan i skoro nikada ne laje. Lakše podnosti hladnoću nego vrućine. Zahtjeva redovno češljanje i četkanje. U trku dostiže brzinu do 50 km/h.
Nacionalizam
Nacionalizam je ideologija koja drži da je nacija, etnička pripadnost, ili nacionalni identitet osnovni dio ljudskog društva, i koja ima političke implikacije utemeljene na ovom mišljenju; prije svega, tvrdnja da je nacija "jedina pravovaljna osnova za državu", te da "svaka nacija zaslužuje svoju državu". Nacionalizam ima za cilj sticanja i održavanja suvereniteta (samouprave) nacije nad svojom domovinom radi stvaranja nacije- države. U ovome obliku, nacionalizam je univerzalna ideologija; ali ovaj izraz također odnosi se na određene ideologije nacionalnih pokreta, koje imaju političke tvrdnje u ime pojedinih nacija.
Nacionalizam smatra da svaka nacija treba da upravlja sama sobom, bez spoljnog uplitanja (samoopredjeljenja), da je nacija prirodna i idealna osnova za državu, i da je nacija jedini pravi izvor političke moći. Nadalje ima za cilj izgradnju i održavanje jedinstvenog nacionalnog identiteta, zasnovanog na kombinaciji zajedničkih društvenih karakteristika kao što su kultura, etnička pripadnost, geografska lokacija, jezik, politika (ili vlada), religija, tradicija i vjerovanje u zajedničkoj jedinstvenoj historiji, i promovirati nacionalno jedinstvo ili solidarnost ] Nacionalizam, dakle, nastoji da očuva i neguje tradicionalnu kulturu jedne nacije. Postoje različite definicije "nacije", što dovodi do različitih tipova nacionalizma. Dva glavna različita oblika su etnički nacionalizam i građanski nacionalizam.
Nacionalizam se razvio krajem 18. vijeka, posebno s Francuskom revolucijom i širenjem principa narodnog suvereniteta (ideja da "narod" treba da vlada). Tri glavne teorije su korištene da se objasni njegov nastanak. Primordijalizam (perenijalizam) se razvijao zajedno sa nacionalizmom tokom romantične ere i smatrao je da su nacije uvijek postojale. Ovo gledište je od tada odbačeno od strane naučnika, a nacije se sada posmatraju kao društveno konstruisane i historijski uslovljene. Teorija modernizacije, trenutno najčešće prihvaćena teorija nacionalizma, usvaja konstruktivistički pristup i predlaže da je nacionalizam nastao kao rezultat procesa modernizacije, kao što su industrijalizacija, urbanizacija i masovno obrazovanje, koji su omogućili nacionalnu svijest. Zagovornici ove teorije opisuju nacije kao "zamišljene zajednice", a nacionalizam kao "izmišljenu tradiciju" u kojoj zajednički osjećaji pružaju oblik kolektivnog identiteta i povezuju pojedince u političku solidarnost. Treća teorija, etnosimbolizam objašnjava nacionalizam kao proizvod simbola, mitova i tradicija, kao što je povezano s radom Anthonyja D. Smitha. Osim toga, širenje nacionalističkih pokreta tokom dekolonizacije navelo je mnoge teoretičare da ispitaju ulogu elita u mobilizaciji zajednica kako bi održale svoju moć.
Moralna vrijednost nacionalizma, odnos između nacionalizma i patriotizma, te kompatibilnost nacionalizma i kosmopolitizma su predmeti filozofske rasprave. Nacionalizam se može kombinovati sa različitim političkim ciljevima i ideologijama kao što su konzervativizam (nacionalni konzervativizam i desničarski populizam) ili socijalizam (ljevičarski nacionalizam). U praksi, nacionalizam se vidi kao pozitivan ili negativan u zavisnosti od njegove ideologije i ishoda. Nacionalizam je bio odlika pokreta za slobodu i pravdu, povezivan je sa kulturnim preporodom i podstiče ponos na nacionalna dostignuća. Također se koristi za legitimizaciju rasnih, etničkih i vjerskih podjela, potiskivanje ili napad na manjine i podrivanje ljudskih prava i demokratskih tradicija. Radikalni nacionalizam u kombinaciji s rasnom mržnjom bio je ključni faktor u holokaustu koji je počinila nacistička Njemačka, te genocida u Srebrenici koji je počinila srpska vojska.